Návrh    

                                                                                                                
ZÁKON

z....... .....2006,
ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z.

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 215/1995 Z. z. o geodézii a kartografii v znení zákona  č. 423/2003 Z. z. sa mení a dopĺňa takto: 

1.  V § 2 sa ods. 5 dopĺňa druhou vetou, ktorá znie:  
     „Geodetickým bodom  je aj bod vlastníckej hranice, hranice zastavaného územia obce, hranice katastrálneho územia alebo hranice územno-správnej jednotky  vrátane štátnej hranice.“.

2. V § 4  sa odsek 2 dopĺňa  písmenom o),  ktoré znie:
     „o) vydáva rozhodnutia o uznaní odbornej kvalifikácie na autorizačné  overovanie vybraných geodetických a kartografických činností podľa § 6 písm. a) až e) na základe osobitného predpisu2b).“. 

3. V § 7 ods. 6 sa za slová “katastrálny úrad“ vkladajú slová „alebo úrad“.

4. V § 11 ods. 3 sa na konci pripájajú tieto slová „a na informácie poskytované  z informačného systému katastra nehnuteľností prostredníctvom siete internetu podľa   vyhľadávacieho kritéria „katastrálne územie“.“.
5.  V § 21 odsek 1 znie: 
	„(1) Právnická osoba zriadená úradom umožňuje cez portál vyhľadávanie a zobrazovanie informácií z automatizovaného informačného systému geodézie, kartografie a katastra prostredníctvom siete internetu.“.  

Doterajšie odseky 1 až 7 sa označujú ako odseky 2  až 8.

Čl. II

Tento zákon nadobúda účinnosť  1. septembra 2006.